**Wetteri Oyj** on Helsingin pörssissä listattu yhtiö, jonka päätoimiala on autokauppa. Wetteri tunnettiin vuoteen 2022 nimellä **Soprano** Oyj.

Soprano Oyj nimellä tunnettu yhtiö oli erikoistunut viestintään, verkkopalveluihin ja koulutukseen. Wetteri teki käänteisen listautumisen Helsingin pörssiin, kun Soprano hankki Wetteri-konsernin kokonaan omistavan Themis Holding Oy:n koko osakekannan. Muutoksen myötä joulukuussa 2022 Soprano Oyj:n nimi muuttui Wetteri Oyj:ksi ja yhtiön toimiala muuttui vastaamaan uutta päätoimialaa.

Konsernin koulutusliiketoiminta Informator Tieturi Group ja Management Institute of Finland MIF jatkavat omana kokonaisuutena osana Wetteri Oyj konsernia.

Historia
--------

Soprano perustettiin vuonna 1984. Yhtiön toiminta alkoi mediavälitys- ja markkinointiviestintäpalveluiden tarjoamisella suurille suomalaisille idänkauppaa käyville yrityksille sekä idänkaupan ammattilehden julkaisutoiminnalla. Vuonna 1996 yrityksen toiminta jatkui teknologiapainotteisena mainos- ja viestintäalan yrityksenä Soprano Communications Oy -nimellä.

Yhtiö vaihtoi yhtiömuotoa julkiseksi osakeyhtiöksi vuonna 2000. Vuonna 2004 Soprano listautui Helsingin Pörssin Meklarien Listalle ilman erillistä osakeantia.

Tammikuussa 2014 Soprano siirtyi Nasdaq OMX Helsingin prelistalta pörssilistalle. Kaupankäynti Soprano Oyj:n osakkeilla Nasdaq OMX Helsingin pörssilistalla alkoi 7.1.2014. Samalla Soprano Oyj:n ICB -toimialaluokitus muuttui Viestintä -ylätoimialaluokasta (5500) Teknologia -ylätoimialaluokkaan (9500), yhtiötunnus muuttuu SOP:ksi ja osakkeen kaupankäyntitunnus muuttuu SOPRA:ksi. 

Soprano Oyj:n nimenmuutos Wetteri Oyj:ksi tuli voimaan Nasdaq Helsingin INET-kaupankäyntijärjestelmässä 15.12.2022. Samalla tuli voimaan yhtiön kaupankäyntitunnuksen muutos SOPRA:sta WETTERI:ksi ja liikkeeseenlaskijatunnuksen muutos SOPRA:sta WETTER:ksi.

Yrityskauppoja
--------------

Soprano osti vuonna 1999 liiketoimintakaupalla Webstudio-hakemistopalvelun.

Vuonna 2000 Soprano hankki omistukseensa 75 % määräenemmistön viestintätoimisto Insaider Oy:stä, 44 % määrävähemmistön Kampanjalehteä kustantavasta Kustannus Oy Kampanjasta sekä 25 % vähemmistöosakkuuden tapahtumapalveluita tarjoavasta Anolakeskus Tenhunen Oy:stä.

Vuonna 2001 konserniin liitettiin 100 % tytäryhtiöksi viestintäteknologiaan keskittynyt Aidas Consulting Oy.

Heinäkuussa 2004 Soprano hankki omistukseensa virolaisen City Paper Oü:n koko osakekannan.

Alkuvuodesta 2008 yhtiö hankki Asapsoft Netsystems Oy:n koko osakekannan.

Soprano hankki osake-enemmistön Brain Alliance -ohjelmistoyhtiöstä kesäkuussa 2009.

Vuonna 2012 Soprano hankki osake-enemmistön Pipfrog AS -verkkokauppayhtiöstä, viestintään keskittyneestä Promode Oy:stä ja asiakkuuksien hallintaan keskittyneestä Aspectum-yhtiöstä.

Vuoden 2013 alussa Soprano ilmoitti ostavansa Magento-verkkokauppojen lisäominaisuuksiin keskittyneen Lemonline Oy:n ja ICT-koulutusyhtiö Tieturin koko osakekannan.

Tammikuussa 2014 Soprano hankki työnantajajärjestöiltä koulutustarjoaja Management Institute of Finland MIFin. Keväällä 2014 yritys osti työ- ja elinkeinoministeriöltä vienninedistämisorganisaatio Finpron kaupalliset toiminnot.

Vuonna 2016 Soprano Oyj myi kolme verkkokauppayhtiötään (Soprano Commerce Oy, Pipfrog Oy, Lemonline Oy) Ambientia E-commerce Oy:lle osakevaihdolla. Sopimuksen mukaan Soprano sai 40 prosentin ja Ambientia 60 prosentin omistusosuuden syntyvästä konsernista. 

Tammikuusta 2017 lähtien Tieturi Informator Group eriytettiin omaksi segmentikseen Soprano Oyj:ssä.

Toukokuussa 2022 Soprano myi konsernin venäläisen tytäryhtiönsä MIF Russian.

Kesäkuussa 2022 Soprano Oyj ja Themis Holding Oy tiedottivat osakevaihdosta. Joulukuussa 2022 toteutetun yritysjärjestelyn myötä Soprano Oyj:n toiminimi muutettiin Wetteri Oyj:ksi ja yhtiön toimiala muuttui vastaamaan uutta päätoimialaa. Wetteri Oyj:n uudet osakkeet merkittiin kaupparekisteriin 14.12.2022.

Lähteet
-------

1. 1 2  Wetteri Oyj *Kauppalehti*. Viitattu 4.1.2023.
2. ↑  Wetteri Oyj *www.finder.fi*. Viitattu 4.1.2023.
3. ↑  Soprano Oyj: Sopranon ylimääräinen yhtiökokous hyväksyi Wetteri-järjestelyn *GlobeNewswire News Room*.  9.12.2022. Viitattu 15.12.2022. (englanniksi)
4. ↑  Wetteri Oyj:n uudet osakkeet merkitty kaupparekisteriin *News Powered by Cision*. Viitattu 15.12.2022.
5. ↑  Jyri Tuominen: Wetterin strategia julki – Pörssiin tulo vaatii enää Sopranon yhtiökokouksen siunauksen *Arvopaperi*. Viitattu 16.12.2022.
6. 1 2 3 4 5 6  SOPRANO OYJ LISTALLEOTTOESITE 26.08.2013 *soprano.fi*. Viitattu 15.12.2022.
7. ↑  Jukka Viitasaari: Soprano listautuu Helsingin pörssiin *Ilta-Sanomat*.  27.5.2004. Viitattu 15.12.2022.
8. ↑  Soprano Oyj: Soprano Oyj tilinpäätöstiedote 1.1-31.12.2013: Konserni kasvoi vuonna 2013 erittäin merkittävästi ja siirtyi pörssin päälistalle 7.1.2014 *GlobeNewswire News Room*.  27.2.2014. Viitattu 15.12.2022. (englanniksi)
9. ↑  SOPRANO OYJ: YHTIÖN NIMEN-, KAUPANKÄYNTI- JA LIIKKEESEENLASKIJATUNNUKSEN MUUTOS *view.news.eu.nasdaq.com*. Viitattu 15.12.2022.
10. ↑  Kauppalehden artikkeli Kauppalehti.  Arkistoitu 23.6.2009. Viitattu 31.6.2009 [vanhentunut linkki].
11. ↑  Soprano Oyj pörssitiedote Soprano Oyj. Viitattu 21.1.2013.
12. ↑  Soprano Oyj pörssitiedote Soprano Oyj. Viitattu 21.1.2013.
13. ↑  Soprano Oyj pörssitiedote Soprano Oyj. Viitattu 21.1.2013.
14. ↑  Soprano Oyj pörssitiedote Soprano Oyj. Viitattu 21.1.2013.
15. ↑  Soprano Oyj pörssitiedote Soprano Oyj. Viitattu 21.1.2013.
16. ↑  Raeste, Juha-Pekka: Vienninedistäjä Finpron kaupalliset toiminnot myydään Sopranolle *hs.fi*.  30.4.2014. Helsingin Sanomat.  Arkistoitu 2.5.2014. Viitattu 30.4.2014.
17. ↑  Soprano Oyj: Soprano Oyj Listalleottosesite 17.11.2022 *soprano.fi*.  17.11.2022. Viitattu 15.12.2022.
18. ↑  Soprano uudistaa organisaationsa ja selvittää joukkorahoitusta *newsclient.omxgroup.com*. Viitattu 25.6.2019.
19. ↑  Soprano Oyj: Soprano myy venäläisen tytäryhtiönsä *GlobeNewswire News Room*.  19.5.2022. Viitattu 15.12.2022. (englanniksi)
20. ↑  Oululainen Wetteri listautuu tänään Helsingin pörssiin *Yle Uutiset*.  15.12.2022. Viitattu 15.12.2022.

Aiheesta muualla
----------------

* Soprano
* Tieturi
* Management Institute of Finland